Predsednik Obama pozvao diplomce da svet učine boljim
Predsednik Obama održao je u sredu govor na ceremoniji predaje diploma studentima Univerziteta države Arizone, na američkom jugozapadu.
rekao je . Bio je to u velikoj meri klasičan govor kakvi se drže na ceremonijama predaje diploma. Obama nije dao nikakve izjave o političkim pitanjima. Umesto toga, njegov govor je imao za cilj da inspiriše. On je poručio diplomcima da u životu ne bi trebalo da ih nadahnjuju novac, slava ili moć, već viši ciljevi. rekao je Obama. Predsednik je govorio o, kako se izrazio, sebičnosti i neodgovornosti Volstrita i Vašingtona, koji su doveli do nacionalne ekonomske krize, istakavši da je došlo vreme da se stvari rade drugačije. Obama je toplo dočekan na ovom univerzitetu u Tempeu, u Arizoni, a njegov sinoćnji govor bio je tek prvi od ukupno tri govora na ceremonijama predaje diploma, koje je predsednik zakazao za ovaj mesec. Prijem će verovatno biti drugačiji u nedelju, kad predsednik bude govorio na univerzitetu Notr Dejm, u Indijani, državi na srednjem zapadu. Taj univerzitet je povezan za katoličkom crkvom, koja podržava zabranu abortusa. Protivnici abortusa već najavljuju da će se njihov glas itekako čuti kada predsednik, koji inače podržava pravo na abortus, bude stigao na univerzitet.